Josip Abramović
<s>Josip Abramović (rođen: Julije Abrahamsohn) (Temišvar, Austro-Ugarska Monarhija, 15. 1. 1882 - Koncentracijski logor Jasenovac, 1942), jugoslavenski advokat, filantrop, predsjednik Židovske općine Brod na Savi tj. Slavonski Brod i protivnik cionističkog pokreta na području hrvatskih zemalja unutar Austro-Ugarske Monarhije i kasnije Kraljevine Jugoslavije.</s><s>Ubijen je za vrijeme Holokausta.</s>

<s>Biografija 
Dr. Josip Abramović je rođen 15. 1. 1882 u Temišvaru za vrijeme Austro-Ugarske Monarhije u porodici Zaharije i Jeanette Abrahamsohn.</s><s>Dr. Abramović je sudjelovao na zasjedanju Prvog cionističkog kongresa u Osijeku 1904 godine kao dio skupine "Osječki hrvatski akademičari Mojsijeve vjere".</s><s>Dr. Abramović je u svom govoru cionizam označio kao izraz slabosti utopističkih ljudi koji nemaju snage za borbu s antisemitizmom te da on ne zna drugu domovinu osim Hrvatsku.</s><s>U svom govoru je također istaknuo da se svaka nacionalna težnja kosi s drugim narodom: "Vi gojite židovski jezik, a hrvatski narod hrvatski.</s><s>Tu mora doći do sukoba.</s><s>Sijonizam je šport i to vratoloman.</s><s>Vašim radom dovesti će te i u Hrvatskoj do Kišnjeva.</s><s>Hrvatska je naša majka, a mi smo njezini sinovi.</s><s>Budimo Hrvati i ništa drugo i riješili smo židovsko pitanje u Hrvatskoj.".</s><s>Zbog ove izjave nastala je velika graja u dvorani, tako da je predsjednik nakon toga oduzeo riječ tada mladom pravniku dr. Abramoviću.</s><s>Dr. Abramović je na tom kongresu bio optužen da je kao asimilant neprijatelj cionizma među Židovima.</s><s>1927 bio je izabran za gradskog zastupnika u Brodu na Savi s posebne Židovske liste.</s><s>1930 bio je izabran za predsjednika Židovske općine Brod na Savi.</s><s>Tu je dužnost obnašao do 1934 godine.</s><s>Za vrijeme njegovog mandata sazidana je kapela na groblju, a također je izvršena adaptacija stare zgrade iza sinagoge u kojoj su stanovali rabin i kantor.</s><s>Od 1934 bio je član Rotari kluba Brod na Savi.</s><s>1935 godine, na Božić, dr. Abramović je uz Maksa Bosnića sudjelovao u darivanju školske djece slabijeg imovinskog stanja.</s><s>Dobitnik je zlatne knjige Keren Kajemet Le Israel.</s><s>Dr. Josip Abramović je bio oženjen za Jelisavu Abramović sa kojom je imao dvojicu sinova; Đuru i Zlatka.</s><s>Ubijen je u januaru 1942 od strane ustaša u koncentracijskom logoru Jasenovac za vrijeme marionetske Nezavisne Države Hrvatske (NDH).</s>

<s>Reference</s>

<s>Literatura</s>

<s>Biografije, Slavonski Brod
Jugoslavenski Jevreji
Austrougarski Jevreji
Jugoslavenski advokati
Jevrejski pravnici
Jevreji filantropi
Jevreji anticionisti
Umrli u Koncentracijskom logoru Jasenovac
Authority control</s>

